google/wiki40b huggingface dataset:
Ram (tank)

Eellugu

Kui Teine maailmasõda 1939. aastal algas, siis polnud Kanadal ühtegi tankiüksust. Samuti ei suutnud Suurbritannia toota piisavalt tanke, et Kanada üksusi varustada. 
Otsustati, et oma üksuste varustamiseks hakkab Kanada ise tanke tootma. Uus tank konstrueeriti Ameerika M3 põhjal, kuna viimane oli suhteliselt robustne ja mehaaniliselt töökindel. M3 põhiliseks nõrkuseks loeti sponsooni paigutatud pearelva, kuna tornis paiknevat pearelva peeti oluliselt efektiivsemaks. 
Seega otsustati kopeerida M3 kere, mehaanilised osad ja transmissioon, kuid sobitada uus 75 mm kahuriga torn. Rami tank oli ka mõnevõrra madalam kui M3. Sobivat 75 mm kahurit polnud aga saada ja esialgu paigaldati hoopis käepärast olev 40 mm kahur. Torn konstrueeriti siiski nii, et sinna saaks paigaldada suurema kahuri, sest seda plaaniti esimesel võimalusel teha. Hiljem hakatigi kasutama 57 mm kahurit.

Tootmine

Esimene prototüüp valmis juunis 1941 ja seda katsetati Aberdeeni polügoonil USA-s. Võimalik, et Ram oli eeskujuks M4 Shermani loomisel. Uus tank läks tootmisse ratsaväetanki Ram Mk I nime all ja seda toodeti 50 tükki. Üsna pea võeti kasutusele 57 mm kahur ja 1941. aasta lõpust toodeti juba Ram Mk II versiooni. Tootmine jätkus kuni 1943. aasta keskpaigani, kui otsustati kõigis Kanada üksustes kasutusele võtta M4 Sherman tankid. Ameerika Ühendriigid suutsid neid massiliselt toota ja need olid relvastatud võimsama, 75 mm kahuriga. 
Pärast Shermanite kasutuselevõttu ehitati mitmed Rami tankid tagala töökodades ümber komandöritankideks, suurtükivedukiteks, insenerimasinateks ja laskemoonavedukiteks. Kõige rohkem valmistati ilmselt soomustatud transportööre Ram Kangeroo ja liikursuurtükke Sixton. Kokku toodeti umbes 2150 Rami tanki (teistel andmetel 1899 tanki) .
Rami tanke toodeti Montreal Locomotive Worksi tehases.

Kasutamine

Rami tankidega varustati Kanada soomusüksused ja osa neist saadeti ka Inglismaale 4. ja 5. Kanada tankidiviisile. Kuna kõik Kanada üksused otsustati relvastada Shermani tankidega, siis Rame lahingus tankidena ei kasutatud ja nad jäid treeningumasinateks.
Pärast Teist maailmasõda kasutas neid Holland, kelle territooriumile neid jäänud oli. Osa saadi ka Suurbritannia varudest. Pärast Centurioni tankide kasutuselevõttu 1950. aastate alguses kanti Rami tankid maha. Mõnda eksemplari kasutati IJsseli liinil tulepositsioonidena ära. Nende kere kaevati maase ja kaeti 30–60-sentimeetrise betoonikihiga. Suurtükid eemaldati ja asendati 7,62 mm kuulipildujatega. 
Tänapäeval on säilinud üks Hollandi komandöritank Dutch Cavalry Museumis Amersfoortis, lisaks mõned eksemplarid ka Kanadas.
.mk

.mk on Põhja-Makedoonia Interneti tippdomeen. Domeen on kasutusel alates 1993. aastast.
Riikide tippdomeenid
Aktiivsed:.ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .az  .ax  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bv  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cw  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .me  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .rs  .ru  .rw  .sa  .sb  .sc  .sd  .se  .sg  .sh  .si  .sj  .sk  .sl  .sm  .sn  .so  .sr  .ss  .st  .su  .sv  .sx  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw
Määratud/kasutamata:   .bv   .gb   .sj       Reserveeritud/määramata: .bl  .bq  .eh  .mf     Kustutatud/kasutamine lõpetatud: .an  .bu  .cs  .dd  .zr  .tp  .um  .yu       IDN domeenid:  .бг  .мкд  .рф   ‏.срб  ‏.укр
Kontekstualism

Kontekstualism on filosoofiliste vaadete kogum, mis rõhutab teo või väljenduse konteksti. Kontekstualistide väitel saab tegu ja väljendust mõista vaid selle kontekstiga suhestatult. Kontekstualistid usuvad, et "X-i teadmine", "Y jaoks põhjuse omamine" ning isegi "õige olemine" ja "tõsi olema" omavad tähendust vaid täpsustatud konteksti suhestatuna. Kontekstualism vaatleb poliitikat seotuna selle keskkonnaga. Sotsiaalne klass, geograafia, kliima, rahvus, keel, kultuur, majandus, demograafia, tehnoloogia, ideoloogia, religioon ja institutsioonid mõjutavad poliitikat, aga poliitika ei mõjuta neid. Tulemusena on institutsioonid iseseisvad faktorid.
Eetikas seostatakse kontekstuaalseid vaateid moraalse relativismiga.
Arhitektuuris on kontekstualism disainiteooria, kus modernsed hooned ühtlustatakse traditsionaalse linna vormidega.

Sissejuhatus

Epistemoloogias on kontekstualism sõna "teab" käsitlemine kui kontekstist olenevat. Kontekstist olenevad väljendid "kirjeldavad erinevaid väited, mis on suhtelised erinevate konteksti kasutamistega". Näiteks "mina", "siin" ja "nüüd". Kes on "mina" oleneb väite esitajast. Kontekstualism üritab leida vastust skeptilisuse probleemile. Kontekstuaalse epistemoloogia peamine uskumus on see, et teadmise omistused on konteksti-tundlikud. Kontekstis, kus tõe nõudmise standardid on kõrged - skeptilises kontekstis - kui öelda "mul on käed", oleks väide väär. Kui väita sama tavalisemas igapäevases kontekstis, kus standardid on madalamad, oleks väide tõsi.

Näide

On väidetud, et neurofilosoofial on kontekstualiseerimise eesmärk. "Me peame kontekstualiseerima küsimused, millega tavaliselt tegeletakse füüsilistes ja epistemoloogilistes valdkondades, empiirilise valdkonna konteksti, vaatluse valdkonda ja kolmanda isiku vaatenurka."

Kriitika

Mitmed filosoofid on kontekstualistlikku epistemoloogiat kritiseerinud. Kontekstualism vastandub invariantismile, mis väidab, et teadmine ei ole kontekstist sõltuv. Invariantistid on näiteks Jason Stanley ja John Hawthorne. Jonathan Schaffer tegi ettepaneku kontekstualismi alternatiivile, kontrastivismile.

Eksperimentaalne uurimistöö

Läbiviidud uuringutes pole toetust kontekstualismile leitud.
Iulius Paulus Prudentissimus

Elust

Iulius Pauluse elust on tänapäeval vähe teada. Arvatakse, et ta oli Kreeka juurtega ning pärit ühest vähetuntud Foiniikia linnast või Pataviumist (tänapäevase nimega Padova).
Pauluse õpetaja oli jurist Cervidius Scaevola.
Keiser Septimius Severuse valitsemisajal töötas Paulus maksudekogujana preetori ametis, olles ühtlasi valitseva keisri nõukogu liige ning keisri arhiiviülem.
Legendide järgi määras keiser Elagabalus Pauluse 219. aastal pretoriaanide prefektiks, kui keiser abiellus Pauluse arvatava tütre Iulia Cornelia Paulaga. Abielu lahutati 220. aastal ning pärast seda Paulus pagendati. Keiser Alexander Severus kutsus oma valitsemisajal Pauluse tagasi. Seejärel jätkas Paulus tööd nõunikuna.
Kuna Iulius Paulus ja Ulpianus olid mõlemad silmapaistvad keisri nõunikud, arvatakse, et kaks juristi võisid olla omavahel rivaalid.
Lex citationum valis Pauluse 5. sajandil viie olulisema juristi hulka koos Ulpianuse, Gaiuse, Papinianuse ja Modestinusega.
Tänu targale olemusele andis keiser Gordianus III Paulusele aunime Prudentissimus (tõlkes "kõige targem").

Teosei

50 aasta jooksul kirjutas Iulius Paulus üle 300 raamatu (libri), mille hulgas oli 16 raamatut tsiviilõigusest (Ad Sabinum) ning 78 preetori edikti (Ad edictum praetoris). Lisaks nendele teostele kirjutas Paulus märkmeid varasemate kirjanike teostest ja monograafiate põhjal eri teemadest.
Iulius Pauluse tuntuimad teosed on valminud tema karjääri algusaastatel. Pauluse tööde hulgast leiab 26 raamatut "Quaestiones" ehk "Probleemid" ning 23 raamatut "Responsa" ehk "Arvamused", mis põhinevad eelkõige juristi enda töökogemusel.
Pauluse tuntuse tõttu on talle omistatud ka palju teoseid, mille autor ta tegelikult pole. Näiteks kuulutas keiser Constantinus Suur 3. sajandil kirjutatud teose "Pauli sentiantiae" ("Pauluse seisukohad") Pauluse kirjapanduks.
Iulius Pauluse kirjutised moodustavad 17% keiser Justinianuse koostada lastud tsiviilõiguse kogumiku "Corpus iuris civilis" ühest osast Digesta. Kogumiku koostanud komisjon valis teosesse üle 2000 Pauluse kirjutatud lõigu.
Tema kirjutised on eelkõige akadeemilised ning sarnased doktriinidega. Oma seisukohtade sõnastamisel on Paulus olnud pigem ettevaatlik ning püüdnud tagada oma ideede pidevat arengut. Tema ideed on mõjutanud nii Aristotelese loomuõiguse kui ka stoikute filosoofiat. Pauluse ja Ulpianuse teosed kinnistasid ühiskonnas Rooma õigust.
Iulius Paulus on öelnud: "Non omne quod licet honestum est" (Mis on lubatud, ei ole alati aus (õiglane)). (D.50.17.144)
Vałožyn

Ajalugu

Vałožynit on esimest korda mainitud XV sajandil. 1440. aastatel kinkis Kazimierz IV asula Manvydastele, aga aastal 1484 Vereiskitele. Aastast 1492 pärinevad esimesed teated sealse katoliku kiriku kohta.
Aastast 1507 kuulus Vałožyn Navahrudaki vojevoodkonda, ent pärast haldusreformi aastail 1565–1566 Vilniuse vojevoodkonda ja Ašmiany maakonda. Aastast 1582 oli asula Radziwillide valduses, aastast 1614 läks see aga Słuszkadele.
Józef Bogusław Słuszka asutas aastal 1682 Vałožynisse kloostri, selle juures hakkas tegutsema ka kool. Aastast 1683 ilmusid sinna ka õigeusklikud. XVII sajandi lõpuks oli Vałožynist saanud alev. Vahepeal veidi aega Dönhoffidele kuulunud asula läks aastal 1738 Czartoryskite valdusse.
Poola jagamisel läks Vałožyn aastal 1793 Venemaa koosseisu. Alev hakkas kuuluma Vilno kubermangu. Aastal 1803 sai alevist Tyszkiewiczite valdus. Aastail 1806–1892 tegutses Vałožynis juutide kool, kus õpetati vaimulikke tekste. Esimese maailmasõja ajal jäi alev rindejoonele ja sai tublisti kannatada.
Pärast Esimest maailmasõda kuulus Vałožyn Poola koosseisu. Aastal 1929 muudeti alev linnaks. Ühtlasi liideti vastse linnaga ümbruskonnast Kialevičy, Jeŭłašyja Paniźzie külad ja Bondary karjamõis.
1939. aastast kuulus asula Nõukogude Liitu. Teise maailmasõja ajal tapsid Saksa väed koos kohalike elanikega enamiku linna juutidest. Aastal 1971 valmis linna generaalplaan.
Léon Jouhaux

Léon Jouhaux (1. juuli 1879 – 28. aprill 1954) oli Prantsuse ametiühingujuht.
1951. aastal anti talle Nobeli rahuauhind.
Monito saar

Taimestik ja loomastik

Monito saare taimestik koosneb 37 liigist, 36 perekonnast ja 23 sugukonnast. Suuremad perekonnad on Cactaceae, Poaceae ja Malvaceae. Liikide vähesus (vähem kui 9% Mona saare liikide arvust) on tingitud mitmetest mõjuteguritest: Monito väiksus; väike elupaikade mitmekesisus, konkreetsemalt öeldes rannaelupaikade puudumine, saar on madal jm; ja eksootiliste liikide puudumine. Samal ajal tekitavad pesitsevad linnud, eriti Sula leucogaster, saarel segadust. Rohttaimede taksonoomilise rühma leidumine on seostatav lagedamate aladega põõsastiku vahel. Mona platoole iseloomulike vabalt levivate liikide (nt orhideede) puudumine on märkimisväärne.
Monito geko, ohustatud liik, on unikaalne just Monito saarele.
Ordu

Sõna kasutus väljaspool kirikut

Tuntumad mitte kiriklikud ordud on Vabamüürlaste Ordu ja Assasiinide Ordu. Keskajal olid tuntud ka mitmed kuninglikud rüütliordud mille liikmed valis  kuningas ja mille liikmeks olemine oli au küsimus. Liikmeks olemine tõi üldjuhul kaasa materiaalseid ja muid kohustusi kuninga suhtes. Tuntuim peaks olema Prantsusmaa kuningate poolt asutatud  Sukapaela Ordu.
David Suchet

Pere ja päritolu

1976. aastal abiellus ta endise näitlejatari Sheila Ferrisega, neil on poeg Robert ja tütar Katherine. Tema vanem vend John Suchet on endine telekanali ITN uudistetoimetaja, noorem vend Peter Suchet töötas reklaamiagentuuris Saatchi & Saatchi, seejärel turundusettevõtte Precision Data Ventures direktorina.
Isa Jack Suchet oli sünnitusabiarst-günekoloog, kes koos Alexander Fleminguga aitas välja töötada penitsilliini. Davidi enda sõnul oli isa rahulolematus tema erialavalikuga üks põhjuseid, miks ta elab igasse rolli sisse suure pühendumusega, otsides isa heakskiitu.
David Suchet' vanaisa oli Kovno kubermangus Kretingas sündinud juudi päritolu ettevõtja Isidor Suchedowitz (perekonnanimi heebrea keeles Shokhet), kes hiljem kolis Ida-Preisimaale Memelisse. Isidor muutis oma perekonnanime Suchedowitz ümber Suchet'ks. David Suchet' ema oli prantsuse näitlejanna Joan Suchet. Emapoolne vanaisa oli kuulus fotograaf James Jarché.

Näitlejakarjäär

David Suchet on õppinud näitlejaks Londoni Muusika- ja draamakunsti akadeemias (London Academy of Music and Dramatic Art). 1973. aastal liitus ta Royal Shakespare Companyga ning 1970. aastate algusest mängis väikerolle telesarjades. 1980. aastatel tegi ta esimesed filmirollid ja jätkas telesarjadega.
Aastal 1985 mängis muuhulgas Agatha Christie kirjutatud raamatu põhjal loodud telefilmis "Õhtusöök kolmeteistkümnele" politseiinspektor Jappi. Hercule Poirot' rollis oli tookord Peter Ustinov.
George McKenzie

Elukutselisena

McKenzie poksis jaanuarist 1922 kuni märtsini 1931 elukutselisena. Ta osales kokku 19 kohtumisel, millest võitis 12 (neist 5 nokaudiga) ja kaotas 6 (neist 2 nokaudiga) kohtumist ning 1 kohtumine jäi viiki.

Isiklikku

George McKenzie noorem vend James oli samuti tuntud Šotimaa ja Suurbritannia poksija ning tema nõbu oli tuntud elukutseline poksija Tancy Lee.
Anthony Minghella

Elulugu

Anthony Minghella sündis itaalia päritolu jäätisetootjate Edward ja Gloria Minghella pojana. Omandanud hariduse Sandowni ja Portsmouthi koolides, jätkas ta õpinguid Hulli Ülikoolis, mille lõpetas magistrikraadiga. Kuni töölesasumiseni televisioonis pidas ta Hulli Ülikoolis ka näitekunsti loenguid.
Teatrilavastajana debüteeris ta 1975. aastal teatris Briti romaanikirjaniku Gabriel Josipovici teose "Mobius the Stripper" adaptatsiooniga. Näitekirjanikuna tõi Minghellale kuulsuse 1986. aastal lavastatud näidend "Made in Bangkok".
Alates 1981. aastast töötas Minghella televisioonis. Oma esimese stsenaariumi kirjutas ta 1985. aastal linastunud telefilmile "What If It's Raining".
Kogu oma karjääri kestel töötas ta paralleelselt nii kino-, televisiooni- kui ka teatrižanris. Aastal 2005 debüteeris ta Inglise Rahvusooperis ooperilavastajana, tuues lavale Giacomo Puccini ooperi "Madame Butterfly".
Filmilavastajana tunnustati Minghellat 1996. aastal Oscariga filmi "Inglise patsient" eest. Aastal 2000 kandideeris ta edutult Oscarile filmi "Andekas härra Ripley" stsenaristina.
Aastatel 2003–2007 oli Anthony Minghella Briti Filmiinstituudi nõukogu esimees.
Ta suri 18. märtsil 2008 Londoni Charing Crossi haiglas verejooksu tõttu, mis tekkis nädal varem toimunud kurguvähi lõikuse tagajärjel.

Isiklik elu

Anthony Minghella oli abielus Hongkongis sündinud hiina päritolu koreograafi Carolyn Choaga. Nende abielust sündis kaks last, poeg Max ja tütar Hannah. Max Minghella on Ameerika Ühendriikides karjääri teinud filminäitleja.
Theodorus I

Paavstiks saamine

Theodorus I valiti paavstiks 12. oktoobril 642 ja pühitseti ametisse 24. novembril. Arvatavasti tunnustas teda Bütsantsi eksarh Isaakios.
Kirikuajaloolane J. N. D. Kelly on tema valimist paavstiks põhjendanud Rooma vaimulike sooviga valida isikut, kes suudaks takistada monoteletismi levitamist.
Ta oli ka esimene Lähis-Idast pärit paavst pärast islami teket.

Monoteletismi taunimine

Theodorus I saatis paavstiks saades kirjad Bütsantsi keisrile Konstans II-le ja Konstantinoopoli patriarhile Paulos II-le, milles ta taotles Herakleios I "Ekthesise" tühistamist. Ta keeldus Paulos II-st tunnustamast patriarhina, kuna tema eelkäijat Pyrrhos I-st ei tagandatud kanooniliselt. Ta nõudis Paulos II-lt "Ekthesise" kõrvaldamist avalikelt kuulutustetulpadelt.
Konstantinoopoli eelmine patriarh Pyrrhos I oli ametist tagandatud monotelitismi soosimise pärast. Pyrrhos I mõistis juulis 645 monoteletismi hukka ja reisis Aafrikast Rooma, kus kahetses oma süüd. Paavst andis talle seejärel patriarhi ametivõimu sümboolikad.
Kui senine patriarh Paulos II tunnustas "Ekthesist", ekskommunitseeris paavst aastal 649 tema. Vahepeal oli Pyrrhos siirdunud Ravennasse, kus ta tegi õukonnaga rahu ja taganes oma patukahetsusest ("Liber Pontificalise" järgi pöördus ta “lugupidamatusest nagu koer oma okse juurde” – canis ad proprium impietatis vomitum repredavit), kuna ta ei saanud asuda tagasi patriarhi ametisse. Seejärel ekskommunitseeris paavst aastal 648 peetud Rooma sinodil ka Pyrrhose ja kinnitas vastava otsuse pühitsetud armulauaveiniga.
Aastal 648 andis Konstans II välja edikti "Typos". Paavsti saadik (apocrisiarius) Anastasius keeldus seda tunnustamast, ta arreteeriti ja saadeti Trabzoni (Trapezunt) eksiili. Placidia palees asunud ladina kabel lammutati.
Paavst suri vahetult pärast Typose avaldamist ja ei jõudnud seetõttu selle kohta ametlikku avaldust teha.

Olud Roomas

Theodorus I paavstiks saades kavandas Bütsantsi väeregistraator (cartularius) Mauritios koos Itaalias viibivate Bütsantsi vägedega vandenõu Bütsantsi eksarhi Isaakiose vastu. Eksarh saatis sacellarius Donuse endale truuks jäänud üksustega Rooma. Kui Donus jõudis Rooma, alistusid vandenõu osalised talle ja Mauritios hukati. Isaakios suri mõni aeg hiljem südamerabandusse.

Liturgilised otsused

Theodorus I ajal toodi Palestiinast Rooma Santa Maria Maggiore basiilikasse Jeesus Kristuse sõime reliikvia.

Ordinatsioonid

Theodorus I ordineeris 46 piiskoppi, 21 preestrit ja 4 diakonit.
Tema ajal sai preestriks (kardinalpreestriks) hilisem paavst Martinus I.

Kristlik eetika

Theodorus I aitas vaeseid.

Theodorus I kultuuriloos

Theodorus I ajal ehitati Rooma San Stefano Rotondo kirik, mida ta lasi kaunistada ning kuhu ta lasi viia pühakute Primuse ja Felicianuse reliikviad.
Tema ajal ehitati Rooma San Valentino kirik.
Tema ajal ehitati Lateraani palees San Silvestro kabel ja San Paolo fuori le Mura kirikusse samuti üks kabel.
Teda on kujutatud Rooma San Giovanni in Fonte kiriku mosaiigil.

Surm

Theodorus I suri 14. mail 649 Roomas ja maeti Rooma Peetri kirikusse.
Julius Golding

Julius Golding (16. aprill 1898 Vao vald, Virumaa – 22. mai 1989 Toronto) oli Eesti jalgrattur.
Golding tuli 1925. aastal Kadrioru ringteel esimestel Eesti meistrivõistlustel 3-kordseks meistriks: 1 km aeg 1.34,5, 5 km aeg 8.54,7 (Eesti rekord), 25 km aeg 47.18,3. Aastal 1925 võitis ta 113 km pikkuse Rakvere-Tallinna võidusõidu (aeg 3.59.26).
Nominalism

Nominalism on keskajal tekkinud filosoofiasuund, mis pidas üldmõisteid vaid üksikesemete nimedeks.
Üldmõisted, mis meie mõtlemine asjadest loob, ei eksisteeri nominalismi järgi asjadest sõltumatult. Mõisted isegi ei peegelda asjade omadusi ja kvaliteete. Asjad on mõistete alused.
Keskaegse nominalismi vastand oli realism.
Tänapäeval nimetatakse nominalismiks muu hulgas vaadet, mille kohaselt abstraktseid objekte pole olemas.
Chilorhinophis

Levila

Nad elavad Sahara-taguses Aafrikas.
Millburni destilleerimiskoda

Millburni destilleerimiskoda oli viski destilleerimiskoda Invernessis Põhja-Šoti mägismaal.
See tegutses aastatel 1807–1985. Alguses oli selle nimi Invernessi destilleerimiskoda (Inverness Distillery). Millburni nime sai see 1904. aastal.
Pärast sulgemist 1985. aastal lammutati enamik destilleerimiskoja hooneid. Ühes säilinud hoones avati 1989. aastal restoran.
Piret Kruuspere

Piret Kruuspere (sündinud 2. juulil 1961) on eesti kirjandusteadlane.
Aastatel 1968–1979 õppis ta Tallinna 7. Keskkoolis. 1979–1986 õppis ta Tartu Riiklikus Ülikoolis eesti filoloogia erialal. 1998. aastal sai ta Tartu Ülikoolis magistrikraadi (lõputöö "Eesti näitekirjandus paguluses: tekstid ja taustad").
Aastatel 1979–1984 töötas ta Eesti Riiklikus Noorsooteatris kassapidaja ja rekvisiitorina. 1984–1993 oli ta Keele ja Kirjanduse Instituudi kirjandusajaloo sektoris ja kirjandusosakonnas laborant, vanemlaborant, nooremteadur, osakonnajuhataja. Alates 1993. aastast töötab ta Underi ja Tuglase Kirjanduskeskuses, kus 1993–1996 oli direktori kohusetäitja, 1996–2000 teadur, 2000–2005 teadussekretär ning alates 2005. aastast jälle teadur. 2005. aastast töötab ta ka Eesti Muusika- ja Teatriakadeemia lavakunstikoolis eesti teatriajaloo dotsendina. Ta on olnud õppejõud ka Eesti Humanitaarinstituudis ja Tartu Ülikoolis.
Tema peamised uurimissuunad on eesti näitekirjandus, eesti kirjanduse teatriretseptsioon ja eesti teatri ja teatrikirjutuse ajalugu.

Pere

Tema isa oli tõlkija Valdek Kruuspere ja vanaisad ajaloolased Aleksander Kruusberg ja Peeter Tarvel.
Aga teil lintšitakse neegreid

"Aga teil lintšitakse neegreid!" (vene keeles А у вас негров линчуют) on fraas, mis üldistab Nõukogude propaganda reaktsioone USA süüdistustele, et Nõukogude Liidus rikutakse inimõigusi. Fraas viitab mustanahaliste lintšimisele ja rassilisele diskrimineerimisele USA-s ning tuli kasutusele Nikita Hruštšovi võimuloleku aegu. Nõukogude Liidus ja Ida-Euroopa maades levis see anekdootides.
"Aga teil lintšitakse neegreid" on retooriline võte, mida tuntakse nime all tu quoque ("(aga) sina ka") või argumentum ad hominem ("argument inimese pihta"). Otseselt võttes ei ole see argument, kuna isiklik rünnak vastase pihta ei tõesta midagi, ent sel on teatav retooriline mõju. Antud juhul vihjatakse, et mustanahaliste diskrimineerimine USA-s, pikaajaline orjandus ning põlisameeriklaste poliitiline väärkohtlemine on hullemad kui sotsialismileerile süüks pandavad "üksikud puudujäägid".
Seda tüüpi anekdootides vestlevad tavaliselt ameeriklane ja venelane. Ühes versioonis küsib raadiojaam Ameerika Hääl Armeenia Raadiolt: "Kas on tõsi, et teil on poed tühjad?", millele Armeenia raadio pärast kolmepäevast pausi vastab: "Aga teil lintšitakse neegreid!". Teises anekdoodis vaidlevad ameerika ja nõukogude automüüja, kumb riik teeb paremaid autosid. Lõpuks küsib ameeriklane: "Kui mitu aastakümmet peab keskmine nõukogude inimene töötama, et osta nõukogude auto?" Pärast pikka pausi vastab tema vastane: "Aga teil lintšitakse neegreid!"
Rumeenia pass

Rumeenia kodaniku pass on rahvusvaheline reisidokument, mis väljastataksee Rumeenia kodanikele ja mis võib olla ka tõend Rumeenia kodakondsuse kohta. Lisaks sellele, et pass võimaldab hõlbustada reisimist rahvusvahelisel tasandil ja osutada Rumeenia kodakondsusele, hõlbustab pass passiivselt Rumeenia konsulaarametnike tööd välismaal või teistes Euroopa Liidu liikmesriikides abi osutamisel ja selle protsessil, kui Rumeenia konsulaar puudub.
Iga Rumeenia kodanik on ka Euroopa Liidu kodanik. Pass, koos riikliku isikutunnistusega, võimaldab vabalt liikuda ja elada Euroopa Liidu ja Euroopa Majanduspiirkonna riikides ning Šveitsis.
Kõrve mõis

Kõrve mõis (saksa keeles Corpes) oli rüütlimõis Kadrina kihelkonnas Virumaal.
Seitsmenda Päeva Adventistide Türi kogudus

Seitsmenda Päeva Adventistide Türi kogudus on adventkogudus Türil.
Kogudus tegutseb aadressil Koidula 34 pastor Rein Kalmuse juhtimisel.
Science Europe

Science Europe on Euroopa teadust rahastavate organisatsioonide ja suurte teadusasutuste ühendus, mille eesmärk on toetada Euroopa teadust ja Euroopa teadusruumi.
Science Europe esindab oma liikmesorganisatsioonide (2018. aasta alguses kuulub ühendusse 43 organisatsiooni) ühiseid huve Euroopa teaduspoliitikate kujundamisel, toetab ja soodustab oma liikmete koostööd informatsiooni ja paremate praktikate jagamise kaudu ning on koostööplatvormiks liikmesorganisatsioonide ja riikide teadust juhtivate valitsusasutuste vahel.
Science Europe asutati 2011. aastal. Üks Science Europe’i asutajaliikmetest on ka Eesti Teadusagentuur. Ühenduse büroo asub Brüsselis. Science Europe tegevust suunab nõukogu (Governing Board), mida esindab president. Alates 2017. aastast on presidendiks Luksemburgi Teadufondi direktor Marc Schiltz.
Science Europe on moodustanud ühiste teaduspoliitiliste seisukohtade väljatöötamiseks ja soovituste andmiseks erinevate teadusvaldkondade tippteadlastest koosneva 30-liikmelise Teadusliku Nõuandva Komitee (SAC- Scientific Advisory Committee). SAC korraldab olulist teaduspoliitilist kaalu omavatel teemadel kõrgetasemelisi konverentse ja avaldab sellekohaseid dokumente.
Science Europe seisukohavõtud ja soovitused mõjutavad nii Euroopa teaduspoliitika kujundamist kui on ka abiks oma liikmesorganisatsioonide tegevuse kavandamisel.